เรื่องร้องเรียน (คลอง,ร้องเรียน,ความสะอาด,สอบถาม) วันที่ 2022-11-08 04:18:02 — แขวงมีนบุรี เขตมีนบุรี กรุงเทพมหานคร
จุดแจ้งการเผาขยะ เกิดเหตุบริเวณหญ้ารกร้าง เลียบคลองบึงไผ่ เขตคลองสามวา เส้นทางเป็นทางทะลุระหว่างซอยนิมิตใหม่12 และนิมิตใหม่10 (เข้าจากทางซอยนิมิตใหม่12 ก่อนขึ้นสะพานข้ามคลองจะมีซอยเล็กๆขวามือ ระหว่างกลางซอยช่วงนี้จะมีการเผาขยะทุกวันค่ะ 1.เคยส่งเรื่องร้องเรียนไปที่กรมควบคุมมลพิษไปเมื่อหลายปีก่อน คนเผาหายไปหลายเดือนแต่ก็จะวนกลับมาใหม่เรื่อยๆ(ยังพอมีช่วงให้หายใจอากาศสะดวกบ้าง)แต่หลังจากที่มีการโอนอำนาจให้แจ้งเรื่องร้องเรียนมาสำนักงานเขตที่อยู่เอง ร้องเรียนไปครั้งแรกเคยได้รับการติดต่อจากเจ้าหน้าที่ครั้งเดียวว่าไม่พบผู้กระทำความผิด แต่ก็ยังเห็นมีการเผาขยะอยู่ทุกวัน 2.ติดต่อกรมควบคุมมลพิษอีกครั้ง ทางนั้นแจ้งว่าให้ติดต่อกับฝ่ายสิ่งแวดล้อมของเขตโดยตรงได้เลย >ติดต่อฝ่ายสิ่งแวดล้อมตามคำแนะนำ ฝ่ายแจ้งว่าไม่ใช่ความรับผิดชอบให้ไปแจ้งฝ่ายเทศกิจ >ฝ่ายเทศกิจรับเรื่อง เกิดความสงสัยจึงสอบถามว่าเคยแจ้งไปแล้วแต่ยังมีการเผาอยู่ทุกวันตรวจสอบไปถึงไหนบ้างแล้ว เจ้าหน้าที่แจ้งว่าไม่มีอำนาจในการจับกุมหรือปรับ ต่อให้พบผู้กระทำผิดก็ทำได้แค่ตักเตือน ถ้าเค้าจะทำผิดอีกก็ไม่สามารถทำอะไรได้เพราะไม่มีอำนาจ 3.ประชาชนเดือดร้อนจากมลพิษทางอากาศสามารถร้องเรียนกับหน่วยงานไหนได้บ้างคะ ในเมื่อเจ้าหน้าที่รัฐต่างโยนกันไปมาและแจ้งว่าหน่วยงานของตนไม่มีอำนาจ